Központi elhelyezkedésü, új építésü, modern stílusban, IKEA bútorokkal berendezett, ragyogóan tiszta ,amerikai konyhás nappali, plusz egy hálószobás erkélyes lakás 6. emeleten, liftes házban. Jól felszerelt, modern , minőségi Siemens gépekkel berendezett konyha az étkezéshez, főzéshez szükséges eszközökkel ellátva ( kerámialapos főző, sütő, mikró, vízforraló, mosogatógép, edények, tányérok, poharak, bögrék, evöeszközök, mosogatószer, konyharuha). Ragyogóan tiszta fürdőszobában mosógép, fali törölközőszárító, törölközők,tusfürdő, Wc papír. Kényelmes IkEA ágyak,új pamutszatén minőségü ágynemü. 4 főre tökéletesen megfelelő lakás, amely a Vencel tértől pár percre lévő, mellékutcában található, a Nemzeti Múzeum(3 perc) és a főpályaudvar (15 perc gyalog). Önálló bejutás kóddal ellátott kulcstartó doboz segítségével, amelyhez részletes, fényképes tájékoztatást adott a szállásadó Alexandra az érkezés napján. A kommunikáció viszont egy kissé hiányos volt, mert az érkezés napján 12-kor az én kérésemre, küldte meg a belépőkódot, amelyet azonban azonnal tejesített. Tekintettel arra, hogy több hónappal előzetesen történt a foglalás, és az érkezésig semmilyen jelzés nem érkezett , kissé bizonytalanok voltunk a fogadással kapcsolatosan, de mint jeleztem a megkeresésünkre azonnal reagáltak, így időben bejutottunk. Pozitívumnként említhető még, hogy kérésünkre két kulcsot kaptunk. Összességében nagyon elégedettek voltunk, jó szívvel ajánljuk.